Document ID: 31987R0364

*****
ΚΑΝΟΝΙΣΜΟΣ (ΕΟΚ) αριθ. 364/87 ΤΗΣ ΕΠΙΤΡΟΠΗΣ
της 4ης Φεβρουαρίου 1987
για λεπτομέρειες εφαρμογής των κανονισμών (ΕΟΚ) αριθ. 2710/84 και (ΕΟΚ) αριθ. 3262/85 όσον αφορά την προθεσμία που προβλέπεται για την κατανομή της ενισχύσεως μεταξύ των μικρών παραγωγών γάλακτος που προβλέπεται από τον κανονισμό (ΕΟΚ) αριθ. 1207/84
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με μία εισφορά συνυπευθυνότητας και με μέτρα που προβλέπονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1338/86 (2), και ιδίως το άρθρο 2α,
Εκτιμώντας:
ότι ο κανονισμός (ΕΟΚ) αριθ. 1207/84 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 3177/84 (4), καθόρισε τα ποσά ανά κράτος μέλος και τα κριτήρια κατανομής μεταξύ των παραγωγών των ενισχύσεων στο εισόδημα των μικρών παραγωγών γάλακτος κατά τη διάρκεια των γαλακτοκομικών περιόδων 1984/85 και 1985/86·
ότι ο κανονισμός (ΕΟΚ) αριθ. 2710/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1164/86 (6), καθόρισε την 1η Σεπτεμβρίου 1986 ως ημερομηνία πριν από την οποία θα πρέπει να πραγματοποιηθεί η κατανομή των ενισχύσεων για την περίοδο 1984/85· ότι ορισμένα κράτη μέλη συναντούν δυσκολίες να τηρήσουν την ημερομηνία αυτή· ότι θα πρέπει, κατά συνέπεια, να καθορισθεί μία νέα ημερομηνία·
ότι ο κανονισμός (ΕΟΚ) αριθ. 3262/85 της Επιτροπής (7) καθορίζει την ημερομηνία πριν από την οποία θα πρέπει να πραγματοποιηθεί η κατανομή των ενισχύσεων για την περίοδο 1985/86· ότι, λαμβάνοντας υπόψη την καθυστέρηση που έλαβε χώρα στην κατανομή των ενισχύσεων για την περίοδο 1984/85, θα πρέπει να μεταφερθεί η προαναφερθείσα ημερομηνία από την 1η Ιανουαρίου 1987 στην 1η Ιουλίου 1987,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ημερομηνία «1η Σεπτεμβρίου 1987» που εμφαίνεται στο άρθρο 1 δεύτερο εδάφιο του κανονισμού (ΕΟΚ) αριθ. 2710/84 αντικαθίσταται από την ημερομηνία «1η Μαρτίου 1987».
Άρθρο 2
Η ημερομηνία «1η Ιανουαρίου 1987» που εμφαίνεται στο άρθρο 1 δεύτερο εδάφιο του κανονισμού (ΕΟΚ) αριθ. 3262/85 αντικαθίσταται από την ημερομηνία «1η Ιουλίου 1987».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1987.

Labels: 4
17